ભારતવર્ષનાં જૈન તીર્થોની યાત્રા સમયે નવાં-નવાં જિનમંદિરોનાં નિર્માણ તથા પંચકલ્યાણક પ્રતિષ્ઠાઓ તેમજ લાખો લોકોમાં ગુરૂવાણીના પ્રચાર દ્વારા પૂજ્ય ગુરૂદેવશ્રીનો લોકોત્તર પ્રભાવનાયોગ અતિ દેદીપ્યમાન થઈ રહ્યો હતો. દેશ અને વિદેશોથી આવેલા ભવ્યજીવોનો મેળો જામી ગયો હતો. એવા સમયે પરમ પૂજ્ય ગુરૂદેવશ્રીનો 80મો જન્મ મહોત્સવ મુંબઈ શહેરમાં ઉજવવામાં આવ્યો. ભક્તોને સુવર્ણપુરીમાં એક અતિ ભવ્ય પરમાગમમંદિર રચવાની ભાવના થઈ તથા ભવ્ય સમારોહ પૂર્વક શિલાન્યાસ વિધિ થઈ.